Küla asub Võru-Luhamaa tee ääres Vastseliina ja Võru valla piiril. Kõige vanem elumaja on aastast 1810. Eesti Vabariigi ajal oli Holsta külas Orava erakauplus, kuid nõukogude ajal Võru Tarbijate Ühistu kauplus. Eesti Vabariigi ajal oli  seal meierei. Külas oli kõrts, kus möödakäijad jalgu puhkasid. Holstas oli ka veski. Tänapäeval on veskist säilinud vaid varemed. Holstas oli oma küla sepp Hillep. Sepa maja on lagunenud, see-eest sepikoda täielikult säilinud. Sepikoda asub teiselpool oja. Oja oli vanasti ainuke veevõtukoht. Küla on huvitav veel sellepärast, et pool külast asub Võru vallas ja teine pool Vastseliina vallas. Piiriks on Istra oja. Kolhoseerimise ajal oli Holstas kolhoos, mis hiljem liideti Vastseliina sovhoosiga. Seoses maade  tagastamisega said oma maad tagasi mitmed talupered. Iga aastaga väheneb külas tööealiste inimeste ja elanike arv. Elanikke on Holsta külas seisuga 1. veebr. 1998.a. 42, majapidamisi 12 ja tegevtalusid ei ole.